2020 m. d. paslaugų viešojo pirkimo-pardavimo sutarties Nr.

1 priedas



Nacionalinės Vidaus saugumo fondo 2014-2020 metų programos lėšomis finansuojamas projektas „Nacionalinės VIS plėtojimas“, Nr. LT/2018/VSF/1.1.1.2

**TECHNINĖ SPECIFIKACIJA**

1. **Bendra informacija**
   1. Informatikos ir ryšių departamentas prie Lietuvos Respublikos vidaus reikalų ministerijos (toliau – Perkančioji organizacija arba Informatikos ir ryšių departamentas), Šventaragio g. 2, LT-01510 Vilnius, įmonės kodas 188774822 numato įsigyti Nacionalinės vizų informacinės sistemos (toliau – N.VIS) programinės įrangos plėtojimo pagal pakeitimus Centrinėje vizų informacinėje sistemoje (toliau – C.VIS) ir N.VIS naudojančių institucijų veikloje paslaugas.
   2. Pirkimo objektas – Nacionalinės vizų informacinės sistemos programinės įrangos plėtojimo pagal pakeitimus C.VIS sistemoje ir N.VIS naudojančių institucijų veikloje paslaugos (toliau – paslaugos).

Paslaugų apimtis:

* + 1. programinės įrangos plėtojimo pagal atsiradusius pakeitimus C.VIS ir N.VIS naudojančių institucijų veikloje paslaugos (toliau – PĮ plėtojimo paslaugos);
    2. papildomos programavimo paslaugos. Pasikeitus teisės aktams, ar esant būtinybei užtikrinti tinkamą N.VIS funkcionavimą, N.VIS programinės įrangos pakeitimams numatoma įsigyti iki 2000 programavimo paslaugos teikimo valandų, kurias Perkančioji organizacija įsigys pagal poreikį ir neįsipareigoja įsigyti visos apimties valandų.
  1. PĮ plėtojimo paslaugos turės būti suteiktos nuo Sutarties įsigaliojimo dienos Sutartyje nustatytomis sąlygomis ir tvarka per 12 mėnesių.

Papildomos programavimo paslaugos turi būti teikiamos nuo Sutarties įsigaliojimo dienos Sutartyje nustatytomis sąlygomis ir tvarka iki 2022 m. birželio 30 d.

* 1. Paslaugos turi būti suteiktos Informatikos ir ryšių departamente, adresu Šventaragio g. 2, Vilnius, Lietuva.

**2. Teisės aktai, susiję su vykdomu projektu**

* 1. 1990 m. birželio 19 d. Konvencija dėl Šengeno susitarimo, 1985 m. birželio 14 d. sudaryto tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių, dėl laipsniško jų bendrų sienų kontrolės panaikinimo įgyvendinimo (OL 2004 m. specialusis leidimas, 19 skyrius, 2 tomas, p. 9).
  2. Lietuvos Respublikos įstatymas dėl užsieniečių teisinės padėties.
  3. Sprendimų dėl užsieniečio įpareigojimo išvykti, išsiuntimo, grąžinimo ir vykimo tranzitu per Lietuvos Respublikos teritoriją priėmimo ir jų vykdymo tvarkos aprašas, patvirtintas Lietuvos Respublikos vidaus reikalų ministro 2004 m. gruodžio 24 d. įsakymu Nr. 1V-429 „Dėl Sprendimų dėl užsieniečio įpareigojimo išvykti, išsiuntimo, grąžinimo ir vykimo tranzitu per Lietuvos Respublikos teritoriją priėmimo ir jų vykdymo tvarkos aprašo patvirtinimo“.
  4. 2006 m. kovo 15 d. Europos Parlamento ir Tarybos reglamentas (EB) Nr. 562/2006, nustatantis taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) (OL 2006 L 105, p. 1).
  5. 2006 m. rugsėjo 22 d. Komisijos sprendimas 2006/648/EB, nustatantis techninius biometrinių požymių standartų, susijusių su Vizų informacinės sistemos plėtojimu, reikalavimus (OL 2006 L 267, p. 41).
  6. 2008 m. birželio 23 d. Tarybos sprendimas 2008/633/TVR dėl valstybių narių paskirtų institucijų ir Europolo prieigos prie Vizų informacinės sistemos (VIS) teroristinių ir kitų sunkių nusikaltimų prevencijos, atskleidimo ir tyrimo tikslais (OL 2008 L 218, p. 129).
  7. 2008 m. liepos 9 d. Europos Parlamento ir Tarybos reglamentas (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (OL 2008 L 218, p. 60).
  8. 2009 m. liepos 13 d. Europos Parlamento ir Tarybos Reglamentas (EB) Nr. 810/2009, nustatantis Bendrijos vizų kodeksą (Vizų kodeksas).
  9. 2009 m. lapkričio 4 d. Lietuvos Respublikos Vyriausybės nutarimas Nr. 1456 „Dėl Lietuvos nacionalinės vizų informacinės sistemos įsteigimo, jos nuostatų patvirtinimo ir veiklos pradžios nustatymo“.
  10. Lietuvos nacionalinės vizų informacinės sistemos nuostatai, patvirtinti Lietuvos Respublikos Vyriausybės 2009 m. lapkričio 4 d. nutarimu Nr. 1456 „Dėl Lietuvos nacionalinės vizų informacinės sistemos įsteigimo, jos nuostatų patvirtinimo ir veiklos pradžios nustatymo“ (N.VIS nuostatai).
  11. 2011 m. spalio 25 d. Europos Parlamento ir Tarybos sprendimas Nr. 1105/2011/ES dėl kelionės dokumentų, kurių turėtojui suteikiama teisė kirsti išorės sienas ir į kuriuos gali būti įklijuojama viza, sąrašo ir dėl šio sąrašo sudarymo mechanizmo sukūrimo.
  12. Europos Komisijos įgyvendinimo sprendimas, kuriuo priimamos „VIS Mail“ ryšių mechanizmo techninės specifikacijos, įgyvendinant Europos Parlamento ir Tarybos reglamentą (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentą) (2012 02 29, C(2012) 1301 final).
  13. 2013 m. rugsėjo 6 d. Europos Komisijos įgyvendinimo sprendimas, kuriuo iš dalies keičiamas Europos Komisijos sprendimo kuriuo priimamos „VIS Mail“ ryšių mechanizmo techninės specifikacijos, įgyvendinant Europos Parlamento ir Tarybos reglamentą (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas), priedas.
  14. Lietuvos Respublikos vidaus reikalų ministro ir Lietuvos Respublikos užsienio reikalų ministro 2011 m. rugsėjo 29 d. įsakymas Nr. 1V-714/V-191 „Dėl Lietuvos Respublikos valstybės institucijų ir įstaigų, kuriose užsieniečiams yra išduodamos vizos, sąrašo patvirtinimo“.
  15. Užsieniečių registro nuostatai, patvirtinti Lietuvos Respublikos Vyriausybės 2014 m. rugsėjo 17 d. nutarimu Nr. 968 „Dėl Užsieniečių registro reorganizavimo ir Užsieniečių registro nuostatų patvirtinimo“.
  16. Kvietimo patvirtinimo, dokumentų vizai gauti pateikimo, konsultacijų vykdymo, vizos išdavimo ar atsisakymo ją išduoti, jos pratęsimo ar atsisakymo ją pratęsti, jos panaikinimo ir Šengeno vizos atšaukimo, taip pat komercinių tarpininkų akreditavimo ir išorės paslaugų teikėjų pasirinkimo tvarkos aprašo patvirtinimo pakeitimas, patvirtintas Lietuvos Respublikos vidaus reikalų ministro ir Lietuvos Respublikos užsienio reikalų ministro 2016 m. gegužės 18 d. įsakymu Nr. 1V-369/V-144.
  17. Lietuvos Respublikos Vyriausybės 2014 m. rugsėjo 17 d. nutarimas Nr. 968 „Dėl Užsieniečių registro reorganizavimo ir Užsieniečių registro nuostatų patvirtinimo“.
  18. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
  19. 2017 m. liepos 4 d. Europos Parlamento ir Tarybos reglamentas (ES) 2017/1370, kuriuo iš dalies keičiamas Tarybos reglamentas (EB) Nr. 1683/95, nustatantis vienodą vizų formą.
  20. Lietuvos Respublikos vidaus reikalų ministro ir Lietuvos Respublikos užsienio reikalų ministro 2017 m. gruodžio 28 d. įsakymas Nr. 1V-899/V-330 „Dėl vizos išdavimo tvarkos aprašo patvirtinimo“.

1. **Naudojamų technologijų aprašymas**
   1. N.VIS paskirtis – sudaryti sąlygas Lietuvai su kitomis Europos Sąjungos (toliau – ES) valstybėmis narėmis keistis duomenimis apie prašymus išduoti vizą, su jais susijusius sprendimus ir vizų duomenimis.
   2. N.VIS funkcijos:
      1. užtikrinti duomenų srautus tarp C.VIS, Užsieniečių registro (toliau – UR), Lietuvos nacionalinės Šengeno informacinės sistemos (toliau – N.SIS), Policijos informacinės sistemos (toliau – POLIS) ir Valstybės sienos apsaugos tarnybos prie Vidaus reikalų ministerijos informacinės sistemos (toliau – VSATIS);
      2. užtikrinti duomenų srautus tarp kompetentingų Lietuvos ir kitų ES valstybių narių institucijų, atliekant konsultacijas dėl prašymų pagal 1990 m. birželio 19 d. Konvencijos dėl Šengeno susitarimo, 1985 m. birželio 14 d. sudaryto tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos vyriausybių, dėl laipsniško jų bendrų sienų kontrolės panaikinimo įgyvendinimo (OL 2004 m. specialusis leidimas, 19 skyrius, 2 tomas, p. 9) 17 straipsnio 2 dalį (toliau – N.VIS Mail funkcija).
   3. N.VIS valdytojas yra Lietuvos Respublikos vidaus reikalų ministerija, o N.VIS tvarkytojas – Informatikos ir ryšių departamentas.
   4. N.VIS organizacinę struktūrą sudaro N.VIS valdytojas, N.VIS tvarkytojas ir C.VIS, Įtariamųjų, kaltinamųjų ir nuteistųjų registro (toliau – ĮKNR), Administracinių nusižengimų registro (toliau – ANR), Ieškomų asmenų, neatpažintų lavonų ir nežinomų bejėgių asmenų žinybinio registro (toliau – IAŽR), Prevencinių poveikio priemonių taikymo registro (toliau – PPPTR), Interpolo generalinio sekretoriato duomenų bazės (toliau - Interpolo DB) duomenų per N.VIS gavėjai, ĮKNR, ANR, IAŽR, PPPTR, Interpolo DB duomenų teikėjai.
   5. N.VIS naudojama techninė įranga:
      1. N.VIS (WebMethods) serveris:
   * Modelis IBM 3650 M2
   * CPU 2x Intel(R) Xeon(R) CPU 5160 3.00GHz
   * Operatyvioji atmintis (RAM) 10 GB
   * Kietasis diskas (HDD) 146 GB
   * REDHAT 5u5 64bit
     1. N.VIS aplikacijų serveris:
   * Virtuali mašina 8 vCPU
   * Operatyvioji atmintis (RAM): 6 GB
   * Kietasis diskas (HDD) 46 GB
   * Linux
   * (Fizinis serveris naudojamas virtualizacijai - IBM 3850 M2; CPU 4 x Intel(R) Xeon(R) CPU X7460 @ 2.66GHz)
     1. VISMail pašto serveris:
   * Redhat Linux, 4 Gb RAM, 20 Gb HDD

**VRM CDB**

**N**

**.**

**VIS**



N

.

VIS aplication Server

Apache Tomcat

7

.

0

.

54

**C**

**.**

**VIS**



N

.

VIS

(

WebMethods

)

Server



VISMail Mail server

**SISII**

**Kitos sistemos**

POLIS

VSATIS

URM

ADMIN

III

AUDIT

III

Klasifikatoriai



UR VM

(

Oracle DB

)

Server



CDB

(


Oracle DB

)

1. pav. N.VIS techninės infrastruktūros schema
   1. N.VIS neatlieka duomenų kaupimo ir saugojimo funkcijų. Patys duomenys nėra fiziškai kaupiami N.VIS, bet kitos sistemos juos gali gauti per N.VIS. Vizų duomenys yra kaupiami UR.
   2. Elektroninio prašymo modulyje (toliau - EPM) yra galimybė prašymus išduoti nacionalinę vizą pildyti elektroniniu būdu. Sistema sukurta naudojant Java programavimo kalbos priemones bei technologijas. Sistema tiesiogiai neturi prieigos prie duomenų bazės, tad duomenų mainams naudojamos N.VIS sąsajos realizuotos naudojantis Apache ActiveMQ produktu, kuris paremtas JMS 1.1 API JMS (Java Messaging Service) specifikacijos pagrindu. Prie modulio prisijungiama naudojat interneto naršykles. Kliento programinės įrangos pagrindas – nedidelė Windows aplinkoje veikianti aplikacija, kurioje įkomponuotas Internet Explorer komponentas. Ši programinė įranga valdo prisijungimą prie serverio ir leidžia atlikti spausdinimo/skenavimo veiksmus.



2 pav. EPM ir N.VIS techninės infrastruktūros schema



3 pav. N.VIS išorinių duomenų srautų schema

* 1. Perkančiosios organizacijos turimi N.VIS išeities tekstai bus pateikti Paslaugų teikėjui.

1. **Bendrieji paslaugų teikimo reikalavimai**

|  |  |
| --- | --- |
| **Nr.** | **Reikalavimas** |
|  | Laikas, kurį Paslaugų teikėjas skiria Perkančiosios organizacijos darbinėje N.VIS aplinkoje turimų funkcionalumų analizei ir N.VIS veikimą ir paslaugų teikimą reglamentuojančių teisės aktų analizei, nėra atskirai apmokamas. Laikoma, jog Paslaugų teikėjas teikdamas paslaugas yra kompetentingas ir išmanantis plėtojamos sistemos ypatybes, specifiką, N.VIS veikimą ir paslaugų teikimą reglamentuojančius teisės aktus. |
|  | Modernizuojant programinę įrangą turi būti nepažeistas ir išlaikytas 3 lygių architektūros pagrindas:   * naudotojo sąsajos sluoksnis web technologijų pagrindu; * veiklos logikos sluoksnis; * duomenų bazių sluoksnis. |
|  | Programinė įranga turi atitikti 2005 m. liepos 7 d. Informatikos ir ryšių departamento prie Lietuvos Respublikos vidaus reikalų ministerijos direktoriaus įsakymo Nr. 5V–22 „Dėl vidaus reikalų informacinės sistemos centrinio duomenų banko naudotojų veiksmų registravimo sistemos „Auditas“ aprašo patvirtinimo“ reikalavimus. |
|  | Paslaugų teikėjas negali reikalauti iš Perkančiosios organizacijos papildomai įsigyti sisteminės programinės įrangos ar jos licencijų kitaip, nei nurodyta pirkimo objekte. |
|  | Esant poreikiui atlikti infrastruktūrinės įrangos konfigūracijas, jos turi būti atliktos iš Perkančiosios organizacijos nereikalaujant papildomų lėšų. |
|  | Programinės įrangos pakeitimai neturi sudaryti sąlygų nekorektiškam sistemos veikimui ir turi veikti su visa Perkančiosios organizacijos turima technine įranga. Programinės įrangos tobulinimas turi būti atliktas taip, kad nesudarytų sąlygų kitų integruotų informacinių sistemų ar registrų nekorektiškam veikimui. |
|  | Programinės įrangos keitimai neturi sudaryti sąlygų pabloginti saugą, greitaveiką, patogumą esamai programinei įrangai. Paslaugų teikėjas turi užtikrinti, kai vienu metu dirba 200 naudotojų ir kiekvienas naudotojas kas 5 sekundes atlieka atsitiktinį veiksmą, atsakas neturi viršyti 3 sekundžių. Galimi išimtiniai atvejai, kurie turi būti suderinti su Perkančiąja organizacija (pvz., ataskaitų generavimas, duomenų importavimas ar eksportavimas ir kt.). Taip pat turi būti automatiškai generuojami „logai“ į nustatytą vietą, visų užklausų kurios viršija techninėse specifikacijose nustatytą užklausų laiką. |
|  | Sukurta ir įdiegta programinė įranga, jos išeities tekstai ir autorinės teisės turės būti perduotos Perkančiosios organizacijos nuosavybėn turtinėmis teisėmis. |
|  | Paslaugų teikimo metu sukurtos programinės įrangos išeities tekstai turi būti pateikiami Perkančiajai organizacijai elektroninėje laikmenoje tų įrankių, kuriais jie sukurti, formatu ir nešifruoti. |
|  | Sutarties vykdymo metu Paslaugų teikėjas kartu su Perkančiosios organizacijos atstovais turi dalyvauti eu-LISA organizuojamose telekonferencijose bei pokalbių internetu konferencijose. Paslaugų teikėjo atstovai turi:   * iš anksto susipažinti su susitikimo medžiaga bei dokumentacija; * atsakyti į klausimus, susijusius su N.VIS veikla. |
|  | Paslaugų teikėjas turi teikti konsultacijas N.VIS modernizuotos programinės įrangos naudojimo klausimais naudotojams nemokamai sutarties galiojimo metu ir garantinės priežiūros vykdymo laikotarpiu. |
|  | Turi būti pateikta Pagalbos tarnybos (angl. – Help Desk) įvykių registravimo sistema, į kurią perkančiosios organizacijos atstovai ir sistemos naudotojai galėtų kreiptis dėl darbo su N.VIS modernizuotos programinės įrangos klausimais. |
|  | Konsultacijos modernizuotos N.VIS programinės įrangos naudojimo klausimais turi būti teikiamos darbo dienomis nuo 8:00 iki 17:00 val. Lietuvos laiku. |
|  | Konsultacijos atliekamos telefonu, telekonferenciniu ryšiu, elektroniniu paštu arba, esant poreikiui, Informatikos ir ryšių departamento patalpose. |

1. **Reikalavimai programinės įrangos plėtojimo pagal atsiradusius pakeitimus C.VIS ir N.VIS naudojančių institucijų veikloje paslaugoms**

|  |  |
| --- | --- |
| **Nr.** | **Reikalavimas** |
| 15. | Paslaugų teikėjas per 10 (dešimt) darbo dienų nuo sutarties įsigaliojimo dienos turi suderinti su Perkančiąja organizacija Programinės įrangos plėtojimo paslaugų teikimo reglamentą (toliau – reglamentas), kuriame nurodoma projekto dalyviai, komunikavimo principai, darbo grafikas. |
| 16. | Paslaugų teikėjas per 1 (vieną) mėnesį nuo sutarties įsigaliojimo dienos turi atlikti detalią šioje techninėje specifikacijoje nurodytų funkcinių reikalavimų programinės įrangos, skirtos N.VIS ir susijusių nacionalinių registrų ir informacinių sistemų plėtojimui, sukūrimui ir įdiegimui, analizę ir analizės rezultatus pateikti Perkančiajai organizacijai. |
| 17. | Programinė įranga turi būti tobulinama pagal galiojančios C.VIS Sąsajų valdymo dokumento ICD (Interface control document) versijos reikalavimus. |
| 18. | Paslaugų teikėjas turi išbandyti modernizuotą programinę įrangą vidiniuose bandymuose ir pateikti Perkančiajai organizacijai šių bandymų rezultatų ataskaitas pagal reglamente nustatytą grafiką. Ataskaitoje turi būti pateikti ir sistemos greitaveikos bei apkrovos testavimo rezultatai. |
| 19. | Paslaugų teikėjas turi pateikti modernizuotą programinę įrangą ir įdiegti ją į Perkančiosios organizacijos testinę aplinką pagal paslaugų teikimo reglamente nustatytais terminais. |
| 20. | Paslaugų teikėjas turi pateikti modernizuotą programinę įrangą ir įdiegti ją į Perkančiosios organizacijos gamybinę aplinką pagal paslaugų teikimo reglamente nustatytais terminais. |

1. **Funkciniai reikalavimai programinės įrangos plėtojimo pagal atsiradusius pakeitimus C.VIS ir N.VIS naudojančių institucijų veikloje paslaugoms**

|  |  |
| --- | --- |
| **Nr.** | **Reikalavimas** |
| 21. | Sukurti galimybę tam tikrai daliai vartotojų atšaukti C tipo vizos panaikinimą. |
| 22. | Sukurti galimybę tam tikrai daliai vartotojų pakoreguoti C vizos atšaukimo pagrindą. |
| 23. | Sukurti N.VIS funkcionalumą, kuris, C.VIS ieškant ankstesnių to paties pareiškėjo prašymų, tikrintų, ar ankstesniuose prašymuose esantys pirštų atspaudai neviršija 59 mėn. termino. |
| 24. | Išankstinių konsultacijų mechanizmą pertvarkyti taip, kad net ir esant neigiamai konsultacijai galutinį sprendimą dėl prašymo išduoti vizą (išduoti vizą, atsisakyti išduoti vizą, išduoti RTG vizą) turėtų teisę priimti konsulinis pareigūnas (dabar esant neigiamai konsultacijai vizos išduoti negalima). Sudaryti galimybę panaikinti papildomą Migracijos departamento prie Lietuvos Respublikos vidaus reikalų ministerijos atliekamo patvirtinimo etapą ir leisti atsakingam konsulatui toliau nagrinėti prašymą išduoti vizą gavus valstybės (-ių) narės (-ių), su kuria (-iomis) konsultuotasi, atsakymą (Šengeno vertinimo rekomendacija). |
| 25. | EPM išorės paslaugų teikėjo modulį papildyti būtinybe jame nurodyti paimto konsulinio mokesčio dydį (nurodant skaičių ir valiutą), o įkeliant tokią paraišką iš EPM į N.VIS šie duomenys turi būti automatiškai įkelti (kaip ir veido atvaizdas bei pirštų atspaudai), nurodant, kad mokėjimas buvo atliktas pavedimu. |
| 26. | Sudaryti galimybę N.VIS (arba kitoje saugykloje, susiejant su N.VIS įregistruotu prašymu) saugoti išorės paslaugų teikėjo nuskenuotus pareiškėjo pateiktą prašymą kartu su patvirtinamaisiais dokumentais, taip pat pateiktą kelionės dokumentą (vienos bylos apimtis – apie 25-30 MB). Pakeitimai turi atsispindėti EPM skirtame IPT, turėtų atsirasti galimybė pridėti papildomus dokumentus. EPM QR kode būtų užšifruojami pridėti dokumentai su galimybe juos perkelti N.VIS. |
| 27. | Sudaryti galimybę Konsuliniam departamentui kaip centrinei institucijai N.VIS:   * peržiūrint kitų Lietuvos vizų tarnybų užsienyje nagrinėtus prašymus matyti jų susiejimą su ankstesnėmis paraiškomis (VIS reglamento 8 str. 3 d.) ir galimybe atsieti/susieti Lietuvos vizų tarnybų užsienyje paraiškas; * prašymų paieškos lauke „Sukūrė“ matyti visų Lietuvos vizų tarnybų užsienyje darbuotojus, taip leidžiant ieškoti prašymų, kurį sukūrė/nagrinėjo konkretus darbuotojas; |
| 28. | Sukurti naują visų ataskaitų generavimo kriterijų (pagal sprendimų dėl prašymo išduoti vizą priėmimo vietą) – „Vizų tarnybos užsienyje“, „Vizų tarnybos prie išorės sienos“, „Vizų tarnybos šalies viduje“. |
| 29. | Sukurti galimybę atšaukti nacionalinę D tipo vizą. |
| 30. | Sukurti „webservice“ duomenų teikimui pagal rolę. |
| 31. | Modernizuoti N.VIS programinę įrangą, sukuriant galimybę vizų tarnyboms informaciją apie pratęstą atsakymo į elektroninį paklausimą dėl vizos išdavimo terminą ir apibendrintą konsultacijos atsakymą dėl N.VIS konsultacijų, vykdomų pagal Vizų kodekso 22 straipsnį, gauti tiesiogiai, be Migracijos departamento persiuntimo, išskyrus atvejus, kai į N.VIS konsultacijų procesą taip pat yra įtrauktas ir Migracijos departamentas. |
| 32. | N.VIS pagrindinėse sąrašinėse formose (pvz., paraiškų paieška), kurios potencialiai gali grąžinti daug rezultatų, sukurti privalomą galimybę - arba tikslinti paieškos parametrus, arba nurodyti, kad reikalingas rezultatas - skaičius. Pastaruoju atveju, kaip paieškos rezultatas turi būti pateikiamas tik skaičius paraiškų, atitikusių paieškos parametrus. |
| 33. | Sukurti galimybę pakeisti paraiškos būseną, kai C.VIS neveikia/neapdoroja paraiškos. |
| 34. | Sukurti spausdinamų vizų sąraše dar vieną stulpelį buvimo laikas, kuriame būtų atvaizduotos vizos turėtojui suteiktos buvimo dienos. |
| 35. | EPM išorės paslaugų teikėjo modulį papildyti galimybe į EPM įkelti prašymo pateikimo vizų centre metu vietoje nuskaitytą pareiškėjo veido atvaizdą (išorės paslaugų teikėjas fotografuos pareiškėją, o jo nuotrauka turi iš karto atsidurti EPM nuotraukai skirtoje vietoje). Iš EPM tokią paraišką įkėlus į N.VIS turi atsirasti žyma (simbolis), reiškiantis, kad pareiškėjas buvo nufotografuotas gyvai; |
| 36. | Priimant sprendimą išduoti daugkartinę Šengeno vizą, kurios galiojimo laikotarpis yra nuo 180 dienų iki 5 metų, N.VIS įrašomas (ir vizos įklijoje spausdinamas) buvimo laikas turi visada būti „90“, nepriklausomai nuo pareiškėjo prašyme išduoti Šengeno vizą nurodytos numatomos buvimo trukmės (ir šis laukas negali būti keičiamas rankiniu būdu). |
| 37. | Priimant sprendimą išduoti vienkartinę Šengeno vizą, kurios galiojimo laikotarpis bus iki 180 dienų, prie pareiškėjo prašymo išduoti Šengeno vizą skiltyje „Numatoma išvykimo iš Šengeno erdvės data“ nurodytos datos N.VIS lauke „Galioja iki“ turi būti automatiškai pridedamas 15 d. „pratęsiamas galiojimo laikotarpis“ (konsulinis pareigūnas turi turėti galimybę šiame lauke nurodytą datą keisti rankiniu būdu). |
| 38. | Įgyvendinant Lietuvos Respublikos įstatymo dėl užsieniečių teisinės padėties 22 straipsnio 1 dalies 5 punkto nuostatą, kad viza yra negaliojanti išdavus naują vizą, priėmus sprendimą išduoti naują nacionalinę vizą ankstesnė nacionalinė viza N.VIS turi būti automatiškai pažymėta negaliojančia, negaliojimo pagrindą nurodant „Išduota nauja viza“ (jeigu iki tokio sprendimo priėmimo ankstesnė nacionalinė viza nebuvo panaikinta arba atšaukta). |
| 39. | N.VIS generuojamo sprendimo dėl atsisakymo išduoti nacionalinę vizą arba nacionalinės vizos panaikinimo skiltyje „registracijos numeris“ neturi būti automatiškai nurodomas N.VIS paraiškos numeris. |
| 40. | Panaikinant ar atšaukiant nacionalinę vizą N.VIS generuojamame sprendime dėl atsisakymo išduoti nacionalinę vizą arba nacionalinės vizos panaikinimo turi būti nurodomi sprendimą panaikinti ar atšaukti nacionalinę vizą priėmusio (o ne nacionalinę vizą išdavusio) konsulinio pareigūno ir vizų tarnybos duomenys. |
| 41. | Siekiant sudaryti galimybę turėti statistinius duomenis apie pagrindus, kuriais teikiami prašymai išduoti nacionalinę vizą, numatyti, kad N.VIS skiltis „Nacionalinės vizos išdavimo pagrindas“ būtų privalomai pažymėtas net ir priimant sprendimą atsisakyti išduoti nacionalinę vizą. |
| 42. | Siekiant sudaryti galimybę atlikti įvairiapusę atleidimo nuo konsulinio mokesčio paiešką N.VIS skiltyje „Paraiškų paieška“ šalia laukelio „Ieškoti nemokamų vizų“ įdėti papildomą paieškos galimybę „Atleidimo nuo konsulinio mokesčio pagrindas“ (atleidimo nuo konsulinio mokesčio klasifikatoriaus pagrindais). |
| 43. | Sukurti išimtį, kad jungiantis prie N.VIS, nebūtų rodomas rinktinės klasifikatorius šiems VSAT prie VRM padaliniams:   * Sienos kontrolės skyrius * Kriminalinės žvalgybos skyrius * Ikiteisminio tyrimo skyrius * Migracijos skyrius |

1. **Reikalavimai papildomoms programavimo paslaugoms**

|  |  |
| --- | --- |
| **Nr.** | **Reikalavimas** |
| 44. | Esant poreikiui, atsiradus papildomo funkcionalumo realizavimo ar keitimo atvejams, Paslaugų teikėjas turi suteikti N.VIS programinės įrangos tobulinimo/programavimo paslaugas iki 2000 valandų pagal atskirus perkančiosios organizacijos užsakymus. |
| 45. | Programinės įrangos tobulinimo, papildomo funkcionalumo realizavimo ar keitimo atvejais turi būti realizuojamas pilnas N.VIS programinės įrangos gamybos ir diegimo ciklas (gamyba, testavimas, diegimas, dokumentacijos atnaujinimas ir pan.). |
| 46. | N.VIS programinės įrangos tobulinimo paslaugos perkamos tik pagal Perkančiosios organizacijos poreikį, t. y. pagal Perkančiosios organizacijos Paslaugų teikėjui pateiktą raštišką paslaugų paraišką. Kiekvienoje paslaugų paraiškoje gali būti užsakoma viena ar daugiau paslaugų. Ne vėliau kaip per 5 (penkias) darbo dienas nuo raštiško paslaugų užsakymo gavimo, įgalioti Paslaugų teikėjo ir Perkančiosios organizacijos specialistai suderina reikalavimų specifikaciją, paslaugos apimtis ir paslaugos įvykdymo terminą. Šie susitarimai užfiksuojami raštiškai ir tampa paraiškos priedu – užsakymu.  Perkančioji organizacija gali patvirtinti užsakymą, patvirtinti dalinai, nurodydama dalis, kurios bus vykdomos, ar nutraukti užsakymo vykdymą. Patvirtinti užsakymai ar užsakymo dalys vykdomi Paslaugų teikėjo ir Perkančiosios organizacijos, suderintais terminais. Visi užsakymo derinimo etapai vykdomi raštu arba elektroniniu būdu. |

1. **Reikalavimai duomenų saugai**

|  |  |
| --- | --- |
| **Nr.** | **Reikalavimas** |
| 47. | Paslaugų teikėjas turi vadovautis informacijos saugumo valdymo standarto ISO/IEC 27001:2013 reikalavimais, nustatytais informacinės sistemos plėtojimui ir priežiūrai (angl. - System acquisition, development and maintenance). |
| 48. | Diegiant programinę įrangą, turi būti laikomasi duomenų saugos reikalavimų, užtikrinančių duomenų konfidencialumą bei apsaugą nuo atsitiktinio ar neteisėto sunaikinimo, naudojimo, atskleidimo. Minėtos priemonės turi užtikrinti tokio lygio saugumą, kuris atitiktų saugotinų duomenų pobūdį. |
| 49. | Duomenų saugos ir kibernetinio saugumo reikalavimai nustatyti Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“, Lietuvos Respublikos vidaus reikalų ministro 2018 m. lapkričio 23 d. įsakymu Nr. 1V-871 „Dėl Kai kurių Vidaus reikalų ministerijos valdomų registrų ir valstybės informacinių sistemų saugaus elektroninės informacijos tvarkymo taisyklių, naudotojų administravimo taisyklių ir veiklos tęstinumo valdymo plano patvirtinimo“, Lietuvos Respublikos Vyriausybės 2018 m. rugpjūčio 13 d. nutarimas Nr. 818 „Dėl Lietuvos Respublikos kibernetinio saugumo įstatymo įgyvendinimo“. Būtina užtikrinti šių teisės aktų reikalavimų įgyvendinimą tą apimtimi, kiek tai susiję su daromais programinės įrangos tobulinimais. |
| 50. | Paslaugų teikėjo darbuotojai, kurie teiks Techninėje specifikacijoje aprašytas paslaugas, privalės saugoti asmens duomenų paslaptį. Programinės įrangos naudojami duomenys turi būti apsaugoti nuo nesankcionuotos peržiūros arba modifikavimo. |
| 51. | N.VIS programinė įranga turi atitikti duomenų apsaugos nuostatas, nustatytas Vizų kodekse, VIS reglamente ir kituose teisės aktuose. |

1. **Reikalavimai dokumentacijai ir programinės įrangos išeities tekstams**

|  |  |
| --- | --- |
| **Nr.** | **Reikalavimas** |
| 52. | Paslaugų teikimo eigoje turi būti parengta arba atnaujinta ir pateikta programinės įrangos techninė dokumentacija:   * - programinės įrangos diegimo instrukcija; * - programinės įrangos konfigūravimo instrukcija; * - programinės įrangos priėmimo testavimo scenarijus; * - programinės įrangos naudotojo instrukcija; * - N.VIS administravimo sąsajos naudotojo vadovas; * - N.VIS veikimo schema; * - N.VIS duomenų architektūra |
| 53. | Visa dokumentacija turi būti parengta laikantis bendrinės lietuvių kalbos taisyklių. |
| 54. | Turi būti parengta mokymų medžiaga, supažindinanti su naujomis programinės įrangos tobulinimo metu modifikuotomis ir sukurtomis funkcijomis. |
| 55. | Dokumentų galutinės versijos turi būti pateiktos elektroniniu formatu (MS Word arba kitu su Perkančiąja organizacija suderintu redagavimui tinkamu formatu). Jų preliminarios (projektinės) versijos pateikiamos taip pat elektroniniu formatu. |
| 56. | Sukurtos/tobulintos programinės įrangos išeities tekstai ir techninė dokumentacija turi būti perkelta į Perkančiosios organizacijos pateiktą programų išeities tekstų versijų kontrolės sistemos aplinką (toliau – SVN) ir pateikiama elektroninėje laikmenoje ir tų įrankių, kuriais jie sukurti, formatu ir nešifruoti. |
| 57. | Turi būti sukonfigūruotas (ir dokumentuotas) programinės įrangos diegimo į testinę ir gamybinę aplinką procesas ir priemonės taip, kad atsakingas IRD prie VRM darbuotojas programinę įrangą, pagamintą (sukompiliuotą) iš SVN esančių išeities tekstų, galėtų įdiegti į testinę ir gamybinę aplinką, valdyti diegimo konfigūraciją. |
| 58. | Bet kokie programinės įrangos atnaujinimų diegimai į testinę ir gamybinę aplinkas turi būti galimi tik iš SVN esančių išeities tekstų. |
| 59. | Bet kokie programinės įrangos diegimai į testinę ir gamybinę aplinkas turi būti vykdomi IRD prie VRM atsakingų darbuotojų kartu su Paslaugų teikėjo atsakingais darbuotojais. |
| 60. | Paslaugų teikėjas turi patikslinti N.VIS techninį aprašymą (specifikaciją) pagal reikalavimus valstybės informacinių sistemų specifikacijoms, patvirtintoms Informacinės visuomenės plėtros komiteto prie Lietuvos Respublikos Vyriausybės direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“. |

1. **Reikalavimai programinės įrangos testavimui ir įdiegimui į gamybinę aplinką**

|  |  |
| --- | --- |
| **Nr.** | **Reikalavimas** |
| 61. | Prieš diegiant ir konfigūruojant gamybinėje aplinkoje, turi būti atliekamas sukurtos/modernizuotos programinės įrangos priėmimo testavimas (angl. acceptance testing). Sukurta/modernizuota programinė įranga turi būti įkelta į Perkančiosios organizacijos testavimo aplinką ir ištestuota priėmimo testais, dalyvaujant Paslaugų teikėjui, Perkančiajai organizacijai ir kitoms suinteresuotoms šalims. Testavimas turi apimti visą funkcinių reikalavimų dokumentacijoje specifikuotą sistemos funkcionalumą, visus taikymo atvejus. |
| 62. | Paslaugų teikėjas turi parengti sukurtos/modernizuotos programinės įrangos testavimo aplinką Perkančiosios organizacijos pateiktos techninės įrangos pagrindu, skirtą sukurtos/modernizuotos programinės įrangos patikrinimui prieš diegiant ją į darbinę aplinką, ar kitiems naudotojų testavimo veiksmams atlikti. |
| 63. | Testavimo aplinkos architektūros principai turi atitikti darbinę sistemos aplinkos architektūrą. Kadangi testavimo aplinkos techninės įrangos galingumas gali būti mažesnis nei darbinės aplinkos, tam, kad tinkamai testuoti greitaveiką, Paslaugų teikėjas turi atlikti abiejų aplinkų našumo ir apkrovos analizę. |
| 64. | Testavimo metu turi būti tikrinamas testavimo tikslų įgyvendinimas (įgyvendinimo lygio nustatymas). Priėmimo testavimo veiklos turi būti vykdomos remiantis apibrėžta priėmimo testavimo metodika bei priėmimo testavimo planu, iš anksto suderintu su Perkančiosios organizacijos specialistais.  Testavimo tikslai: įsitikinti, kad yra įgyvendinti visi funkciniai ir nefunkciniai techninės specifikacijos reikalavimai; įsitikinti, kad reikalavimų įgyvendinimas atliktas tinkama apimtimi; nustatyti ar reikalavimų įgyvendinimas tenkina Perkančiąją organizaciją ir kitas suinteresuotas šalis; identifikuoti ir užregistruoti funkcionalumo klaidas (angl. bugs). |
| 65. | Testavimo metu Paslaugų teikėjas turi teikti konsultacijas, kaip turi būti atliekamas testuojamas veiksmas/ funkcija/operacija pagal suderintus testavimo scenarijus, išsakyti savo komentarus ir siūlymus dėl rekomenduojamo klaidos kritiškumo lygio, informuoti testavimo dalyvius apie klaidos šalinimo terminą, taisyti klaidas. |
| 66. | Į testinę aplinką bus diegiami tik SVN esantys programinės įrangos išeities tekstai pagal pateiktą techninę dokumentaciją. |
| 67. | Testavimo metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems Perkančiosios organizacijos darbuotojams. |
| 68. | Programinė įranga turi būti įdiegta ir sukonfigūruota turimoje Perkančiosios organizacijos gamybinėje aplinkoje, diegimas vykdomas iteracijomis, apjungiant į vieną iteraciją tarpusavyje susijusius reikalavimus. |
| 69. | Sukurtos/modernizuotos programinės įrangos funkcionalumas, įkeltas į N.VIS gamybinę aplinką, neturi sutrikdyti kitų sistemos funkcijų, susijusių registrų ir kitų informacinių sistemų funkcijų darbo. Jeigu įdiegtas funkcionalumas sutrikdo esančių funkcijų darbą, laikoma, kad paslauga atlikta nekokybiškai. Informacinės sistemos atstatymo darbus atlieka Paslaugų teikėjas savo lėšomis. |
| 70. | Į gamybinę aplinką bus diegiami tik SVN esantys programinės įrangos išeities tekstai pagal pateiktą techninę dokumentaciją |

1. **Rezultatų priėmimas**

|  |  |
| --- | --- |
| **Nr.** | **Reikalavimas** |
| 71. | Rezultatų priėmimas bus įformintas priėmimo-perdavimo aktais tik pašalinus testavimo metu nustatytus trūkumus. |
| 72. | Defektų, atsiradusių suteikus paslaugas dėl Paslaugų teikėjo kaltės, šalinimas turi būti atliktas nemokamai ir neturi daryti įtakos kitoms sąlygoms (terminui, sąnaudoms ir kt.). |

1. **Garantinė priežiūra, pastebėtų klaidų ir neatitikimų šalinimas**

|  |  |
| --- | --- |
| **Nr.** | **Reikalavimas** |
| 73. | Paslaugų teikėjas sukurtai ir tobulintai programinei įrangai turi suteikti garantinę priežiūrą nemokamai Perkančiosios organizacijos darbo vietoje. |
| 74. | Garantinė priežiūra turi būti teikiama paslaugų pirkimo sutarties vykdymo metu ir ne trumpiau kaip 12 (dvylika) mėnesių nuo sutartinių įsipareigojimų įvykdymo paskutinės dienos. |
| 75. | Garantinė priežiūra turi apimti:   * Perkančiosios organizacijos darbuotojų konsultavimą administravimo ir darbo su N.VIS klausimais telefonu ir (arba) el. paštu, dalyvavimą klaidų ir (ar) trukdžių aptarimuose; * neatitikimų šalinimą ir klaidų taisymą; * sugadintų duomenų atstatymą, kai gedimo priežastimi yra Paslaugų teikėjo tobulintos ir (ar) naujintos programines įrangos netinkamas veikimas. |
| 76. | Defektų, atsiradusių po programinės įrangos tobulinimo darbų dėl Paslaugos teikėjo kaltės, garantijos laikotarpiu šalinimas turi būti atliktas nemokamai ir neturi daryti įtakos kitoms teikiamoms paslaugoms (terminui, kainai ir kt.). |
| 77. | Garantinės priežiūros vykdymo laikotarpiu konsultacijos naudotojams N.VIS programinės įrangos naudojimo klausimais turi būti teikiamos darbo dienomis nuo 8:00 iki 17:00 val. Lietuvos laiku. |
| 78. | Garantinė priežiūra turi būti teikiama pagal Paslaugų teikėjo parengtą ir kartu su Perkančiąja organizacija suderintą garantinės priežiūros teikimo procedūrą. Garantinių įsipareigojimų užtikrinimo procedūros aprašymas ir pagrindimas suderinama Perkančiosios organizacijos ir Paslaugų teikėjo per 5 (penkias) darbo dienas nuo sutarties įsigaliojimo dienos. |
| 79. | Garantinės priežiūros teikimo metu Paslaugų teikėjas turi užtikrinti visų pastebėtų trūkumų tinkamą pašalinimą, programinė įranga privalo būti darbinga, patikima ir atstatoma po trikdžių. |
| 80. | Paslaugų teikėjas turi užtikrinti komunikacijai su Perkančiąja organizacija naudojamų priemonių veikimą. Taip pat turi užtikrinti galimybę, kad visos pastebėtos N.VIS programinės įrangos klaidos ir (ar) netikslumai, duomenų tvarkymo poreikis, registruojami Perkančiosios organizacijos Informacinių technologijų ir telekomunikacijų pagalbos tarnybos posistemėje <https://ittpagalba.vrm.lt/MSM/>, pagal su Perkančiąja organizacija suderintą procedūrą būtų perduodamos į Paslaugos teikėjo serviso sistemą el. paštu ir grąžinamos aktualios klaidos sprendimo ar duomenų tvarkymo būsenos duomenys. |
| 81. | Garantinės priežiūros paslaugos apima sukurtos ir modernizuotos programinės įrangos sutrikimų šalinimą bei Perkančiosios organizacijos atsakingų asmenų konsultavimą. Šių sutrikimų prioritetai ir reakcijos laikai – laikas, per kurį Paslaugų teikėjas įsipareigoja sureaguoti į registruotą N.VIS veikimo sutrikimą ir informuoti Perkančiosios organizacijos atstovą(-us) apie numatomus veiksmus klaidai ir (ar) trikdžiui pašalinti. Klaidos ir (ar) trikdžiai klasifikuojami:   * I prioritetas: N.VIS nustojo funkcionuoti ir klientas negali tęsti darbo. Reakcijos laikas – ne ilgiau kaip 1 valanda. Nustačius sutrikimo priežastis, sutrikimo šalinimo laikas ne ilgiau kaip 5 valandos. * II prioritetas: Kritiniai N.VIS funkcionavimo sutrikimai, dėl kurių neįmanomas sklandus N.VIS darbas, naudotojai turi galimybę dirbti, tačiau ne visu pajėgumu. Reakcijos laikas - ne ilgiau kaip 2 valandos. Nustačius sutrikimo priežastis, sutrikimo šalinimo laikas ne ilgiau kaip 6 valandos. * III prioritetas: Veiklos procesai ir N.VIS funkcionavimas paveiktas nežymiai, sutrikimas nekelia grėsmės duomenims ir N.VIS funkcionavimui, problemos sprendimas yra būtinas, bet ne kritinis. Reakcijos laikas – ne ilgiau kaip 8 darbo valandos. Nustačius sutrikimo priežastis, sutrikimo šalinimo laikas derinamas su Perkančiąja organizacija. |
| 82. | Jei garantinės priežiūros teikimo metu buvo atlikti programinės įrangos atnaujinimai ar keitimai, garantinė priežiūros vykdymo laikotarpio pabaigoje Paslaugų teikėjas Perkančiajai organizacijai turi perduoti atnaujintą techninę dokumentaciją, atnaujintas programinės įrangos diegimo instrukcijas, atnaujintų ar pakeistų taikomųjų programų tekstus, programinius komponentus. |
| 83. | Paslaugų teikėjas turi prisiimti ir užtikrinti garantinius įsipareigojimus N.VIS programinės įrangos tobulinimui ne bloginant garantinio aptarnavimo sąlygų šiuo metu esamai programinei įrangai. |
| 84. | Informacija (ataskaita) apie pašalintas ar pataisytas klaidas ir (ar) trikdžius turi būti atnaujinama ir pateikiama ne rečiau kaip kartą per mėnesį. |

1. **Kvalifikacijos reikalavimai Paslaugos teikėjui**

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 1. | Tiekėjas sutarties vykdymui privalo turėti ne mažiau kaip (žemiau nurodyta) kvalifikuotų specialistų (ekspertų), kurie atitiktų žemiau nurodytus reikalavimus.  Vienas specialistas gali būti siūlomas vykdyti daugiau nei vienos srities specialisto funkcijas, jei jo kvalifikacija atitinka tos pozicijos specialistui keliamus reikalavimus. | Pateikti reikalaujamą kvalifikaciją įrodančius dokumentus:  1) tiekėjo siūlomų specialistų sąrašas (BS 15.4 punkte nurodytu atveju užpildyti lentelę formoje 6 TVUD PD FK), nurodant poziciją į kurią siūlomas ir kurio specialisto reikalavimus atitinka;  2) kiekvieno siūlomo specialisto patirties, vykdant reikalavimuose nurodytas veiklas, aprašymas (vykdytos sutarties pavadinimas, sutarties aprašymas, užsakovo duomenys, sutarties pradžia ir pabaiga (nurodant metus ir mėnesį), specialisto vykdytos veiklos/rolė, specifinė patirtis reikalaujamoje srityje, naudotos technologijos). Turi būti nurodyta tiek ir tokio pobūdžio projektų/sutarčių, kad pagal juose dirbtą laiką bei atliktas funkcijas, siūlomi specialistai turėtų pirkimo dokumentuose reikalaujamą patirtį;  3) dokumentas/ai, patvirtinantis/ys, specialisto esamus santykius su tiekėju. Jei specialistas yra ne tiekėjo darbuotojas, tiekėjas privalo pateikti BS 7.2-7.3 punktuose nurodytą informaciją.  Pateikiami skenuoti dokumentai elektroninėje formoje |
| 1.1. | Specialistas (Ekspertas) Nr. 1 – Projekto vadovas  Reikalavimai:  a) yra vadovavęs bent 1 (viename) sėkmingai įgyvendintame (baigtame) projekte, susijusiame su IS ir/ar registro kūrimo/modernizavimo sutartimi, realizuojančia galimybę automatiškai keistis vaizdine informacija su bent 1 (viena) kita informacine sistema arba registru, paieška vykdoma bent 1 (viena) išoriniame registre ar informacinėje sistemoje ir paieškos sistema pritaikyta naudoti ne mažiau kaip 200 vartotojų skirtingose įmonėse/ institucijose.  b) turi tarptautiniu mastu pripažįstamą projekto vadovo kvalifikaciją, patvirtintą „Project Management Professional – PMP“ arba Prince2 sertifikatu ar kitu lygiaverčiu sertifikatu. | Pateikti 1 punkte prašomus dokumentus ir specialisto reikalaujamą kvalifikaciją patvirtinantį, galiojantį sertifikatą arba lygiaverčius tarptautiniu mastu pripažįstamus, reikalaujamą kvalifikaciją įrodančius dokumentus arba kitą lygiavertį įrodymą. Jeigu pateikiamas lygiavertis dokumentas, jo lygiavertiškumą turi įrodyti tiekėjas. (mokymų kursų išklausymo pažymėjimai nevertinami). |
| 1.2. | Specialistas (Ekspertas) Nr. 2 – Informacinių sistemų analitikas – projektuotojas  Reikalavimai:  Turi tarptautiniu mastu pripažįstamą analitiko kvalifikaciją, patvirtintą OMG Certified UML Professional Intermediate sertifikatu arba kitu lygiaverčiu sertifikatu. | Pateikti 1 punkte prašomus dokumentus ir specialisto reikalaujamą kvalifikaciją patvirtinantį, galiojantį sertifikatą arba lygiaverčius tarptautiniu mastu pripažįstamus, reikalaujamą kvalifikaciją įrodančius dokumentus arba kitą lygiavertį įrodymą. Jeigu pateikiamas lygiavertis dokumentas, jo lygiavertiškumą turi įrodyti tiekėjas. (mokymų kursų išklausymo pažymėjimai nevertinami). |
| 1.3. | Specialistas (Ekspertas) Nr. 3 – Informacinių sistemų programinės įrangos specialistas (programuotojas)  Reikalavimai:  Turi tarptautiniu mastu pripažįstamą programinės įrangos specialisto kvalifikaciją, patvirtintą Oracle Certified Associate Java Programmer sertifikatu arba kitu lygiaverčiu sertifikatu. | Pateikti 1 punkte prašomus dokumentus ir specialisto reikalaujamą kvalifikaciją patvirtinantį, galiojantį sertifikatą arba lygiaverčius tarptautiniu mastu pripažįstamus, reikalaujamą kvalifikaciją įrodančius dokumentus arba kitą lygiavertį įrodymą. Jeigu pateikiamas lygiavertis dokumentas, jo lygiavertiškumą turi įrodyti tiekėjas. (mokymų kursų išklausymo pažymėjimai nevertinami). |
| 1.4. | Specialistas (Ekspertas) Nr. 4 - Informacinių sistemų (IS) saugos ekspertas  Reikalavimai:  Turi tarptautiniu mastu pripažįstamą Informacinių sistemų (IS) saugos eksperto kvalifikaciją, patvirtintą Certified Information Systems Security Professional (CISSP) sertifikatu ar kitu lygiaverčiu sertifikatu. | Pateikti 1 punkte prašomus dokumentus ir specialisto reikalaujamą kvalifikaciją patvirtinantį, galiojantį sertifikatą arba lygiaverčius tarptautiniu mastu pripažįstamus, reikalaujamą kvalifikaciją įrodančius dokumentus arba kitą lygiavertį įrodymą. Jeigu pateikiamas lygiavertis dokumentas, jo lygiavertiškumą turi įrodyti tiekėjas. (mokymų kursų išklausymo pažymėjimai nevertinami). |

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Duomenys kaupiami ir saugomi Juridinių  asmenų registre, kodas 188729923  PVM mokėtojo kodas LT887299219  Šventaragio g. 2, 01510 Vilnius  Tel. (8 5) 271 7262  Faks. (8 5) 271 8628  El. paštas: tvud@vrm.lt  A. s. LT21 4010 0510 0485 0600  Luminor Bank AS  Banko kodas 40100  Direktoriaus pavaduotoja, atliekanti direktoriaus funkcijas  A. V.  Alvyda Pupkovienė | **PASLAUGŲ TEIKĖJAS**  **UAB „Asseco Lietuva“**  Duomenys kaupiami ir saugomi Juridinių asmenų registre, kodas 302631095  PVM mokėtojo kodas LT100006181715  Kalvarijų g. 125B, 80221 Vilnius  Tel. (8 5) 210 2400  El. paštas: info@asseco.lt  A. s. LT64 7044 0600 0770 5693  AB SEB bankas  Banko kodas 70440  Generalinis direktorius  A. V.  Albertas Šermokas |